**Acta de la reunió informativa a les famílies sobre les activitats extraescolars 2020-2021 del 2 de setembre de 2020**

Dia: 2 de setembre de 2020

Hora: 18 hores, per Google Meet.

Observacions: Aquesta reunió s’ha dut a terme de forma telemàtica degut als protocols COVID.

Assistents:

* Comissió Extraescolars AFA Nostra Llar
* Famílies Escola
* Eina Cooperativa extraescolars
* Empresa de robòtica Code Learn
* La Joana Martínez per part de Q-Wellness

Per part de la directora de l’AFA, es dona la benvinguda a les famílies connectades i es demana disculpes per no haver pogut donar més informació fins aquest moment però les directrius estan canviant constantment, per part d’ensenyament i salut i l’escola finalment ha decidit desdoblar tots els cursos i no només els de final de cicle, de manera que hi haurà 27 grups bombolles i s’han hagut d’utilitzar tots els espais disponibles, incloent les aules d’especialitats, la qual cosa dificulta molt poder encabir les activitats extraescolars i poder mantenir els grups estables, dificultat que es fa més patent en l’espai de migdia, ja que a més a més s’ha de conviure amb el monitoratge i l’espai de menjador.[[1]](#footnote-1)

A continuació pren la paraula, la directora de l’entitat Eina cooperativa, l’entitat triada per gestionar aquest any les activitats i que compleix amb tots els protocols de seguretat necessaris. Per part de la Xesca ens indica el següent:

* Barrejar nens es pot fer però complint amb les mesures de seguretat necessàries i ens comenta que es pot consultar el canal de telegram salut/escola en que es van donant les informacions actualitzades i fiables.
* No hi ha una normativa clara a hores d’ara
* Als grups estables no ha sortit una rati clara
* Per piscina sí que hi ha un màxim que és de 45 alumnes, menor que altres anys.
* Les extraescolars estan pensades perquè siguin activitats aptes per a tots.
* D’aquí a l’octubre pot canviar la situació però ens aniran informant.
* El que sí cal tenir en compte es que les altes i baixes seran més complicades per poder mantenir els grups estables, no hi haurà tanta flexibilitat com altres anys
* Sí que hi ha algunes activitats que ja van per vuit-nou inscrits.
* Pel que fa al tema espais cal veure com es redistribueix tota l’escola i la majoria d’activitats s’han de fer a l’aire lliure.
* De fet en els protocols que hi ha fins ara s’anima a què tot es faci a l’exterior, a poder ser.
* Les entrades i sortides també hauran de ser esglaonades.
* Per a qualsevol dubte es pot parlar amb Eina directament, sense problema.
* Dins del grup de monitors hi haurà un subcoordinador.
* Hem de tenir en compte que aquest any les entrades a l’escola seran més complicades però els nens necessiten jugar i intentarem que tot es pugui fer amb les màximes mesures de seguretat i control.

**Robòtica**

En les activitats de robòtica, s’haurà de fer amb mascareta perquè hi haurà barreja de grups estables però es netejarà abans i després de cada activitat.

I en cas que la situació no permetés fer l’activitat de forma presencial ja estan també preparats per fer-ho de forma telemàtica.

També comenten que ells treballen amb moltes escoles i que es una activitat que pot anar creient i que s’aniran adaptant als requeriments que vagin sorgint, tant per part de l’escola com per part del departament.

**Natació:**

Per part de la Joana Martínez, la directora de Q-Wellness es comenta:

* Es manté l’activitat els dimecres a les 17.15
* S’han hagut de limitar les places a 45 per poder complir amb els protocols de seguretat i neteja.
* Pel que fa a l’activitat de piscina no hi ha una normativa exacta i han d’aplicar la normativa d’instal·lacions esportives.
* Donaran més importància a fer grups classe que no grups per nivell, per tal d’intentar mantenir al màxim els grups estables de l’escola.
* La rati en els grups serà limitada.
* S’identificaran pel color del casquet.
* Les sessions tenen una durada de 40 minuts.
* El curs comença el 7 d’octubre i acaba l’últim dimecres de maig.
* Els protocols que aplicaran son els que recomana l’OMS i la Generalitat.
* Hi haurà gel desinfectant a l’entrada de les instal·lacions i es prendrà la temperatura a tothom que hi accedeixi.
* Mesures específiques: franges programades i exclusives per a cada grup, i grups reduïts.
* No es poden permetre tastets i es demana un compromís d’entrada per tot l’any.

**Anglès**

A continuació la directora d’Hiberno, la Mar Vinuesa presenta l’activitat d’angles i aclareix que en el cas que no es pugui dur a terme en l’espai de migdia l’empresa ja té preparats plans alternatius.

També informa que aprofitant el confinament han fet obres a les seves instal·lacions i si l’activitat no es pogués dur a terme a l’escola, tenen 11 aules disponibles que compleixen amb tots els requeriments.

Els professors aniran tots amb la seva mascareta.

L’any passat s’havia de portar material però aquest any ells facilitaran material en una bosseta individualitzada el primer dia que els nens hauran de portar cada vegada que assisteixin a classe ja que no es pot compartir material.

Després de l’explicació de les diferents activitats s’obre un torn de precs i preguntes i es dona per finalitzada la reunió a les 19.45 de la tarda, agraint l’atenció a tots els assistents.

Sabadell, 7 de setembre de 2020.

Comissió Extraescolars

AFA Nostra Llar

1. A data d’avui la direcció de l’escola ens ha comunicat que finalment no es podrà dur a terme cap activitat extraescolar a l’escola en l’espai de migdia i que les activitats extraescolars de tarda no podran començar fins que hagin marxat tots els alumnes. [↑](#footnote-ref-1)